તિબેટિયનોના ધર્મગુરૂ દલાઈ લામાં બેદિવસીય સુરતની મુલાકાતે આવ્યાં છે. ત્યારે ગઈકાલે યુવાનોને સંબોધ્યા બાદ દલાઈ લામાએ તિબેટિયનોને માર્ગદર્શન આપતું પ્રવચન કર્યું હતું. બાદમાં આજે વહેલી સવારે તાજ ગેટવે ખાતે પત્રકાર પરિષદનું આયોજન કરવામાં આવ્યું હતું.જેમાં દલાઈ લામાએ વિવિધ મુદ્દાઓ પર પોતાના વિચારો રજૂ કર્યા હતાં. જેમાં ખ્રિસ્તી મિશનરીઓ દ્વારા થતાં ધર્માંતરણ બાદ લોકોમાં શિક્ષણ વધતું હોવાનું જણાવ્યું હતું. અને બૌદ્ધ ધર્મમાં તેમના બાદ લામાની પરંપરા જળવાઈ રહેશે કે કેમ તે અંગે પણ વાતો કરી હતી.